LAOAG CITY - Naiyawiden kadagiti bukod da a lugar ti bangkay dagiti tallo a natay a biktima iti napasamak nga bus accident iti Brgy. Saoit, Burgos, Ilocos Norte.
Daytoy ti kinumpirmaran ni Pol. S/Insp. Pedro Barbado, chief of police ti PNP Burgos.
Segun kenkuana, dagus a napan innala ti pamilya ken dagiti kakabagian dagiti biktima ti bangkay dagitoy manipud iti Bangui District Hospital nga dagus da a nakaitarayan kalpasan ti aksidente apaman a naammuan da ti insidente.
Segun pay iti hepe ti pulisya, inadmitir met ti agtagikua ti bus nga sungbatan da ti amin ang a gastus dagiti natayan ken hospital bill dagiti nasugatan.
Inpasigurado met ni Barbado nga nakasagana ti PNP Burgos a mangipila ti kaso kontra iti driver ti bus a kukua ti GMW TRans no adda agreklamo a pamilya dagiti biktima.
Dagiti natay a biktima nga isuda Hilda Tubog ti Gonzaga, Cagayan; Gerry Capuyan ti Lallo, Cagayan kenni Beverly Pama ti Caoayan, Ilocos Sur ket naideklara a dead on arrival iti Bangui District Hospital kalpasan ti insidente.
Dagiti met nasurok a sangapulo a nasugatan ket maag-agasan pay laeng iti Gov. Roque Ablan Sr. Memorial Hospital iti ciudad ti Laoag ken Mariamo Marcos Memorial Hospital and Medical Center iti ciudad ti Batac.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn